Sag om, hvorvidt der kan ske ophævelse af tidligere afsagt doms bestemmelse om udvisning
Ret: Retten i Glostrup (1. instans)
Faggruppe: Straffesag — Vilkårs- og foranstaltningsændring
Sagsemner: Straffuldbyrdelse;
Udlændinge;

/

Retten i Glostrup

Udskrift af dombogen

K E N D E L S E

afsagt den 19. maj 2020

Rettens nr. C9-30/2020
Politiets nr. 0700-73112-00027-18

Anklagemyndigheden
mod
Domfældte
cpr-nummer Født 1995

Ved Glostrup rets dom af 12. marts 2019 blev Domfældte, som er tyrkisk
statsborger, fundet skyldig i forsøg på manddrab, jf. straffelovens § 237, jf. §
21, vold efter straffelovens § 244, stk. 1, og trusler efter straffelo-vens § 266.
Domfældte blev dømt til at undergive sig behandling på psykiatrisk afdeling
med tilsyn af Kriminalforsorgen i forbindelse med af-delingen under
udskrivning, således at Kriminalforsorgen sammen med over-lægen kan træffe
bestemmelse om genindlæggelse, jf. straffelovens § 68. Der blev ikke fastsat en
længstetid. Domfældte blev samtidig ved dommen udvist med indrejseforbud
for bestandig. Dommen blev stadfæstet af Østre Landsret den 10. oktober 2019.

Psykiatrisk Center Glostrup har den 18. december 2019 meddelt, at Domfældte
er færdigmeldt, således at han vil kunne udskrives til videre ambulant
behandling.

Anklagemyndigheden har den 3. januar 2020 i medfør af udlændingelovens §
50a, stk. 2, indbragt spørgsmålet om ophævelse af dommens bestemmelse om
udvisning sagen for retten.

Påstande

Anklagemyndigheden har påstået, at udvisningen opretholdes.

Domfældte har påstået, at udvisningen skal ophæves.

Sagens oplysninger

Fungerende overlæge ved Pskykiatrisk Center Glostrup, Vidne, har i en
udtalelse af 10. januar 2020 oplyst bl.a. om behovet for fortsat behand-ling og
konsekvenserne, såfremt behandlingsforløbet afbrydes:

"Det vurderes, at Domfældte har et fortsat utvetydigt og absolut behov for

{DOK_NR}



/

Side 2/5

antipsykotisk virkende behandling som udgangspunkt identisk med in-
jektion Abilify Maintene 400 mg hver 4. uge, hvilket han nu modtager,
uden hvilken han løber udtalt risiko for atter at blive psykotisk og også
personfarlig. Samtidig skal det understreges, at Domfældte har eklatant
effekt af antipsykotisk virkende medicin, som han modtager frivilligt, og
at han er fuldt indstillet på at fortsætte denne medicinske behandling i en
længere årrække endnu.

Det vurderes ligeledes, at ikke alene medicinsk behandling men også den
sociale støtte han modtager ved sit udbredte netværk af nær familie,
venner og bekendte i særdeles grad er medvirkende til at vedli-geholde
Domfældtes gode psykiske tilstand. Domfældte har næsten hver dag haft
besøg af forældre, ligesom hans venner og bekendte ofte har besøgt ham
på afdelingen gennem de mange måneder indlæggelsen har varet. Deres
tilstedeværelse er medvirkende til Domfældtes positive udvikling idet
gode sociale relationer med en meningsfyldt hverdag, også under ind-
læggelse i lukket regi, modvirker spntan forværring i Domfældtes
psykiske tilstand. Det er også velkendt, at et solidt netværk omkring
personer med alvorlig psykisk lidelse bevirker, at den enkelte person
bedre kan fastholde langvarig medicinsk behandling, hvilket absolut er
påkrævet gældende Domfældte.

Det skal også særskilt påpeges, at Domfældte gennem flere måneder
kommer i forældrenes hjem ganske uproblematisk, hvilket i særdeleshed
har medført stabilitet i hans sindstilstand. Såfremt Domfældte fratages sit
socilae netværk, er der langt større risiko for at han falder ud af den
medicin-ske behandling samt berøves den psykosociale støtte, der altid
anbefa-les ved svær psykist sygdom, hvilket ultimativt kan medføre
opblussen af psykose, ligesom personfarlig adfærd."

Udlændingestyrelse har i en udtalelse efter udlændingelovens § 57, stk. 1, jf. §
50a om en eventuel ophævelse af udvisningen af Domfældte bl.a.  anført:

"Det fremgår af en lægelig udtalelse fra Psykistrisk Center Glostrup da-
teret 10. januar 2020, at Domfældte er diagnosticeret med paranoid
skizofreni, og at pågældende har et fortsat utvetydigt og ab-solut behov
for antipsykotisk virkende behandling som udgangspunkt identisk med
injektion Abilify Maintene 400 mg hver 4. uge.

Statsadvikaten har på denne baggrund ønsket en udtalelse vedrørende
behandlingsmulighederne i Tyrkiet, og det er til sagen oplyst, at
Domfældte aktuelt er under behendling med følgende præpa-rater:

Injektion Abilify Maintene 400 mg

{DOK_NR}



/

Side 3/5

Af oplysningerne fra MedCOI, en EU-finansieret database vedrørende
sygdomsbehandling, fremgår det, at præparatet Abilify Maintena 400 mg
er tilgængeligt i Tyrkiet.

Det fremgår yderligere af en rapport fra MedCOI, at der er et udviklet
forsikringssystem i Tyrkiet, og at en lang række lægemidler bliver re-
funderet, hvis patienten får ordineret medicin. Det fremgår af samme
rapport, at ambulant konsultation ved en psykiater koster 29,09 lirer
(TRY) svarende til omkring 33 danske kr.

Det fremgår endivere af oplysningerne fra MedCOI vedrørende be-
handlingsmuligheder i Tyrkiet, at det er muligt at blive behenadlet af en
pskykiater i Ankara, og at det er muligt at blive behandlet med psyko-
terapi på psykiatriske centre på kommuneniveau."

Forklaringer

Domfældte har forklaret, at hans bedstemor og morfar i Tyrkiet er døde. Han
har stadig en stedmormor og en onkel i Tyrkiet. Han kender ik-ke rigitg sin
onkel. Han har senest været i Tyrkiet for 6 år siden som turist. Han besøgte
dengang sin onkel, som har to døtre. Han har aldrig boet i Tyr-kiet og taler kun
gebrikkent tyrkisk.

Han får en depotinjektion med Abilify hver 14. dag af en læge. Han må ikke
gøre det selv.

Efter brev- og besøgskontrol blev ophævet har han haft tæt kontakt med sine
forældre, og han har også besægt dem. Det hjælper ham, at familien har for-
ståelse for at han var "et andet menneske", da episoden fandt sted, og at fa-
milien støtter ham på alle måder.

Han har ikke undersøgt, hvor han i givet fald kan bo henne i Tyrkiet, eller om
og hvordan han kan få behandling. Han tror det vil være svært at få behand-ling
i Tyrkiet, fordi det kræver en forsikring. Han kender ikke dette forsik-
ringssystem. Han har gået i en Skole i sydhavnen og vil derfor ikke væ-re
velset i Tyrkiet. Han mener derfor ikke, at han vil kunne tegne en forsik-ring.

Vidne, der er fungerende overlæge og psykiater, har forklaret, at hun har været
en del af det team på Glostrup Psykiatriske Center, som har behandlet
Domfældte i perioden fra 1. juni 2019 til den 1. marts 2020.

Behandlingen af Domfældte har bestået i samtaler og medicin. I begyndelsen
blev behandlingen givet med Abilifi i pilleform. Først som en lav dosis for at
afprøve effekten, hvorefter dosis blev øget og overgik til depo-tindsprøjtninger
hver 28. dag. Medicinen skal helst gives på dagen, og må

{DOK_NR}



/

Side 4/5

højst skydes én dag, idet der ellers skal støttes op med piller.

Hun mener, at Abilify kommer i et færdigpakket sprøjtesæt. Man skal huske at
spritte af. Injektionen sker normalt i ballen, og det kan derfor være svært at
injicere sig selv. Den medicinske behandling skal jævnligt vurderes i sam-råd
med patienten.

Hvis patienten ikke får behandling, vil den pågældende blive tiltagende psy-
kotisk over nogle måneder, efterhånden som medicinens virkning aftager. Of-te
vil psykosen, som patienten har, gentage sig, f.eks. at man føler sig for-fulgt og
truet.

Hun ved ikke, hvordan en eventuel behandling i Tyrkiet vil foregå. Man kan
godt gå tilbage til tabletbehandling. Depotmedicin siker imidlertid en jævn
koncentration af medicinen i blodet, og folk tåler den bedre.

Rettens begrundelse og afgørelse

Domfældte har gjort sig skyldig i alvorlig personfarlig kriminali-tet i form af
forsøg på manddrab. Han er herfor blevet idømt psykiatrisk be-handling på
nærmere angivne vilkår samt udvist med indrejseforbud for be-standig.

Der er ikke fremkommet oplysninger, som ændrer ved selve grundlaget for
dommens bestemmelse om udvisning. Dommen har således allerede taget højde
for Domfældtes psykiske lidelse og hans tilknytning til Danmark, henholdsvis
Tyrkiet.

Spørgsmålet for retten er således, hvorvidt Domfældte vil være afskåret fra at
modtage behandling for sin psykiske lidelse i Tyrkiet.

Det er oplyst, at hans medicin, injektion Abilify Maintena 400 mg, er tilgæn-
gelig også i Tyrkiet, og at det er muligt at blive behandlet af en psykiater samt
behandlet med psykoterapi på pskykiatriske centre på kommuneniveau i
Tyrkiet. Det er ligeledes oplyst, at der er et udviklet forsikringssystem i Tyr-
kiet, og at en lang række lægemidler bliver refunderet, hvis patienten får or-
dineret medicin. Herefter, og idet Domfældtes anbringende om, at han ikke vil
kunne tegne en sådan forsikring, på ingen måde er bestyrket,

bestemmes:

Bestemmelsen om udvisning og indrejseforbud i Glostrup rets dom af 12. marts
2019, som stadfæstet ved Østre Landsret dom af 10. oktober 2019, opretholdes.

Statskassen skal betale sagens omkostninger.

{DOK_NR}



/

Side 5/5

Dommer

{DOK_NR}